CELEX: 31982R0337
Language: el
Date: 1982-02-12 00:00:00
Title: Κανονισμός (EOK) αριθ. 337/82 της Επιτροπής της 12ης Φεβρουαρίου 1982 περί της δέκατης τροποποίησης του κανονισμού (EOK) αριθ. 610/77 περί καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας

Avis juridique important

|

31982R0337

Κανονισμός (EOK) αριθ. 337/82 της Επιτροπής της 12ης Φεβρουαρίου 1982 περί της δέκατης τροποποίησης του κανονισμού (EOK) αριθ. 610/77 περί καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και του πίνακα τιμών ορισμένων άλλων βοοειδών εντός της Κοινότητας  

Επίσημη Εφημερίδα αριθ. L 042 της 13/02/1982 σ. 0009 - 0009 Φινλανδική ειδική έκδοση: Κεφάλαιο 3 τόμος 14 σ. 0219  Ισπανική ειδική έκδοση: Κεφάλαιο 03 τόμος 24 σ. 0197  Σουηδική ειδική έκδοση: Κεφάλαιο 3 τόμος 14 σ. 0219  Πορτογαλική ειδική έκδοση : Κεφάλαιο 03 τόμος 24 σ. 0197 

***** ΚΑΝΟΝΙΣΜΟΣ (ΕΟΚ) αριθ. 337/82 ΤΗΣ ΕΠΙΤΡΟΠΗΣ  της 12ης Φεβρουαρίου 1982  περί δεκάτης τροποποιήσεως του κανονισμού (ΕΟΚ) αριθ. 610/77 περί καθορισμού των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητος και του πίνακα τιμών ορισμένων άλλων βοοειδών εντός της Κοινότητος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 12 παράγραφος 7 και το άρθρο 25,  Εκτιμώντας:  ότι, λόγω των ασημάντων εισφορών στην αγορά του Μπόχουμ, η αγορά αυτή δεν μπορεί πλέον να θεωρείται σαν αντιπροσωπευτική και πρέπει να διαγραφεί από τον κατάλογο των αντιπροσωπευτικών αγορών της Ομοσπονδιακής Δημοκρατίας της Γερμανίας·  ότι, υπό τις συνθήκες αυτές, πρέπει να προσαρμοσθούν τα παραρτήματα ΙΙ και ΙΙΙ του κανονισμού (ΕΟΚ) αριθ. 610/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2647/81 (3)·  ότι, τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στα παραρτήματα ΙΙ και ΙΙΙ υπό Γ σημείο 1 του κανονισμού (ΕΟΚ) αριθ. 610/77 διαγράφονται το «Μπόχουμ» και η αναφορά « ολες οι ποιότητες».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται για πρώτη φορά στον υπολογισμό των εισφορών που ισχύουν από την 1η Μαρτίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Φεβρουαρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 77 της 25. 3. 1977, σ. 1.  (3) ΕΕ αριθ. L 259 της 12. 9. 1981, σ. 13.